फ्यूजन माइक्रो फाइनेंस कंपनी के ब्रांच मैनेजर सौरभ त्यागी एवं पुनीत कुमार निवासी तगासराय हापुड़ ने बताया कि वह दोपहर करीब दो बजे कलेक्शन करके पचगांव से सिसौली आ रहे थे। तभी पीछे से आए दो बाइकों पर सवार चार बदमाशों ने उनकी बाइक को सामने बाइक लगाकर रोक लिया। दो बदमाशों ने तमंचे निकाले और उनसे बैग देने के लिए कहा। विरोध करने की कोशिश की तो बदमाशों ने गोली मारने की धमकी दी। इसके बाद बदमाश 97350 रुपये लूट ले गए। सूचना पर यूपी 100 की पुलिस के अलावा भावनपुर और मुंडाली एसओ रितेश कुमार मौके पर पहुंचे।